b'\n_START_ARTICLE_\nMekorot\n_START_PARAGRAPH_\nMekorot er Israels nasjonale vannleverand\xc3\xb8r. Selskapet ble grunnlagt i 1937 og leverer 90 prosent av drikkevannet i landet. Selskapet dekker totalt 80 prosent av behovet for vann i Israel og regnes som et av verdens mest avanserte selskaper for levering av vann._NEWLINE_40 prosent av vannet som Mekorot leverer, kommer fra Genesaretsj\xc3\xb8en, resten kommer fra grunnvannsforekomster. Mekorot driver to store anlegg for avsalting av havvann, og tre nye er under bygging.'